Nafarroako Parlamentuko Mahaiak, 2022ko irailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, Alde Zaharra/II. Zabalguneko sexu- eta ugalketa-osasunaren arretarako zentroko emagin-defizitari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2022ko irailaren 19an

Jarduneko lehendakaria: María Inmaculada Jurío Macaya

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzar honetako Erregelamenduan ezartzen denaren babesean, honako galdera hau aurkezten du, Nafarroako Gobernuko Osasuneko kontseilariak batzordean ahoz erantzun dezan:

II. Zabalgune / Alde Zaharreko Sexu- eta ugalketa-osasunaren arretarako zentroak, zeinak Lezkairuko Zalduko pazienteak ere artatzen baititu, hiru emagin eta ginekologiako lau espezialistaz osaturiko plantilla dauka.

Kontua da 2022ko ekainean, aurreikusita zegoen bezala, emagin batek erretiroa hartu zuela, eta postu hori ez dela oraindik ere bete.

Halaber, orain dela bi hilabetetik bajan dago emaginetako beste bat. Baja-aldi hori itxuraz luzea izanen da, eta une oso puntualetan baino ez zaio ordezkorik jarri.

Hori horrela, gaur den egunean emagin bat baizik ez dago, bere gain lan-zama handia hartzen ari dena, eta artatu ezin dituen pazienteak beste Sexu- eta ugalketa-osasunaren arretarako zentro batzuetara bideratuak izaten ari dira.

Hori guztia dela-eta, ahozko galdera hau aurkezten da:

Zer irtenbide proposatzen du Osasun Departamentuak epe labur nahiz ertainera, emagin-defizitari aurre egiteko eta emakume haurdunentzako arretari nahiz haiek ematen dituzten beste arreta batzuei erantzun ahal izateko?

Iruñean, 2022ko irailaren 14an

Foru parlamentaria: Ana Ansa Ascunce